b'\n_START_ARTICLE_\nDr\xc5\xbeavljanstvo\n_START_PARAGRAPH_\nDr\xc5\xbeavljanstvo ozna\xc4\x8duje \xc4\x8dlanstvo v politi\xc4\x8dni skupini (prvotno mestu, a danes dr\xc5\xbeavi), na katerega je vezan sistem pravic in dol\xc5\xbenosti, ki morajo biti spo\xc5\xa1tovane tako s strani dr\xc5\xbeave kot dr\xc5\xbeavljana, druga\xc4\x8de lahko privede tudi do razli\xc4\x8dnih pravnih posledic._NEWLINE_Dr\xc5\xbeavljanstvo v ve\xc4\x8dji meri temelji na narodnosti, a obstajajo primeri, da oseba dolo\xc4\x8dene narodnosti nima dr\xc5\xbeavljanstva zaradi zgodovinskih razlogov. Danes se dr\xc5\xbeavljanstvo dolo\xc4\x8dene dr\xc5\xbeave lahko podeli na geografskem principu (rojen na podro\xc4\x8dju dr\xc5\xbeave), na narodnostnem principu (oseba ve\xc4\x8dinske narodnosti v dr\xc5\xbeavi se lahko rodi izven ozemlja dr\xc5\xbeave, a lahko pridobi dr\xc5\xbeavljanstvo zaradi narodnostne pripadnosti) in na principu pro\xc5\xa1nje (dr\xc5\xbeavljan tuje dr\xc5\xbeave lahko zaprosi za dr\xc5\xbeavljanstvo druge dr\xc5\xbeave in ga pridobi, \xc4\x8de izpolnjuje postavljene pogoje in kriterije)._NEWLINE_Nekatere dr\xc5\xbeave dovoljujejo dvojno ali ve\xc4\x8dkratno dr\xc5\xbeavljanstvo. Slovenija dopu\xc5\xa1\xc4\x8da dvojno dr\xc5\xbeavljanstvo v nekaterih okoli\xc5\xa1\xc4\x8dinah ). Podrobnosti dolo\xc4\x8da Zakon o dr\xc5\xbeavljanstvu RS.'